Schreiben des κουράτωρ τῆς θείας ὀικίας von Konstantinopel an den δούξ der Thebais (Regelung einer doppelten Steuererhebung, die bei den Söhnen des Apollos aus Aphrodito (in Antaiopolites) zu Unrecht vorgenommen wurde
Material: papyrus
Place: Konstantinopel
Categories: Schreiben (amtlich)
NN an NN
Steuern
Erhebung
unrechtmäßiger Vorgang
Schlichtung
διαμέμνηται ἡ σὴ ἐνδοξότης 
ὡς ἔτι διαγούσης αὐτῆς κατὰ τὴν 
βασιλείδα ταύτην πόλιν οἱ παῖδες 
Ἀπολλῶ τοῦ μακαριωτάτο οἱ 
ἐξ Ἀφροδίτης τῆς κώμης 
ὁρμώμενοι κατὰ τὴν αὐτὴν 
εὐδαίμονα γενάμενοι πόλιν 
διʼ ὄχλου γεγόνασιν ἡμῖν φήσαντες 
Θεοδόσιον τὸν μεγαλοπρεπέστατον 
τοὺς ὑπὲρ τῆς ἑνδεκάτης ἐπινεμ 
δημοσίους ἀποπληρωθέντα φόρο[υς] 
μηδὲν ὑπὲρ αὐτῶν ἐπὶ τὸ δημόσιον 
καταθεῖναι, τὸν δὲ πάγαρχον 
εἰσπράττειν αὐτοὺς τὰ εὐσεβῆ 
τελέσματα, καὶ μὴ δίκαιον εἶναι 
δεὶς καταβαλεῖν ὑπὲρ τῶν αὐτῶν 
χρόνων. προτρέπομεν τοίνυν 
τὴν σὴν ἐνδοξότητα, τοῦτο μὲν 
διὰ τὸ δίκαιον καὶ τὸν νόμον, 
τοῦτο δὲ καὶ διὰ τὴν ὑπόλημψιν 
τοῦ προειρημένου μεγαλοπρεπεστάτου 
ἀνδρός, τὰς οἰκείας ἐπαγγελείας 
πληρῶσαι καὶ παρασκευάσαι 
τὸ ἱκανὸν αὐτοῖς περιγενέσθαι. 
ἢ γὰρ ἀνάγκη Θεοδόσιον τὸν μεγαλο[πρ] 
τοὺς ὑπὲρ αὐτῶν ποιούμενον λόγους 
ἀποσοβῆσαι ἐκ τῆς κατʼ αὐτῶν 
εἰσπράξεως τὸν ἐπιφυόμενον 
αὐτοῖς ἢ ἐπὶ τούτους καταθεῖναι 
ὅπερ ἔτυχε παρʼ αὐτῶν εἰληφώς. 
ὡσὰν τοίνυν μὴ καὶ εἰς τὰς θείας 
ἀνενεχθείη ταῦτα παρʼ αὐτῶν ἀκοάς, 
σπουδασάτω ἡ σὴ ἐνδοξότης 
τούτους διευλυτῶσαι. τοῦτο δὲ αὐτὸ 
καὶ Θωμᾷ τῷ λαμπροτάτῳ χαρτουλ 
τῆς παρʼ ἡμῶν προνοουμένης 
θειοτάτης οἰκίας ἐπετρέψαμεν 
διαπράξασθαι.